གླིང་རྗེ་གེ་སར་དང་དཔའ་བརྟུལ་ཕ་ཁུ་མོ་སྨན་རྣམས་ཀྱི་ཕ་ཟོག་གཡང་རྫས་ཇི་སྙེད་ཅིག་བོད་ཆོལ་གསུམ་གང་སར་དད་རྟེན་དུ་བཞུགས་བཞིན་པ་ནས་སྒྲུབ་བརྒྱུད་ཀརྨ་ཀཾ་ཚང་གི་གདན་ས་ཆེན་མོ་མཚུར་མདོ་བོ་ལུང་དུ་བཞུགས་གསོལ་ཁ་ཅིག་དུས་འགྱུར་རྗེས་བྱེས་ཀྱི་གདན་ས་རུམ་བཏེག་ཀརྨ་བཤད་སྒྲུབ་ཆོས་འཁོར་གླིང་གི༧རྒྱལ་མཆོག༧ཡིད་བཞིན་ནོར་བུའི་གཟིམ་ཆུང་ཚོམས་ཆེན་དུ་རྟེན་གྲི་གསུམ་ཡོད་ཁོངས་ནས་འབྲུ་སྒ་བདེ་ཆོ་སྐྱོང་བེར་ནག་གི་ཕྱག་ཤན་སེ་རལ་རེག་གཅོད་དང་།ཡང་ཕུ་བོ་རྒྱ་ཚ་ཞལ་དཀར་གྱི་ཕྱག་ཤན་ཡ་ཟི་དཀར་ཕྲན་ནམ།ཁ་ཤས་ཀྱིས་དུང་སྐྱོང་དཔོན་གྱི་གྲི་རེད་ཅེས་ཟེར་སྲོལ་འདུག་ཀྱང་ལོ་རྒྱུས་དངོས་ལ་རྨ་རྒྱལ་སྤོམ་ར་ནས་ཀརྨ་པ་ལ་ཕུལ་བའི་གླིང་གེ་སར་རྒྱལ་པོའི་ཕྱག་ཤན་ཞེས་པ་ཞིག་འདུག་ཅིང་།གྲི་འདི་གཉིས་ཀྱི་གོ་ཚད་ཧ་ཅང་རིང་པོ་དང་།ནང་གྲི་ལྕགས་རྒྱུ་ནི་གནམ་ལྕགས་དཀར་པོ་དང་།ཕྱི་ཤུན་བཟོ་ཁྱད་ཧ་ཅང་གི་ངོ་མཚར་ཅན་རིན་པོ་ཆེ་སྣ་ལྔ་རིམ་པ་ལྟར་བསྒྲིགས་པ་ལ་སྤྲོས་ཅན་ཞིག་དང་།གྲི་དེ་གཉིས་ལས་གོ་ཚད་ཅུང་ཐུང་བ་ཅན་ཞིག་འདུགདེ་ནི་ལྷ་སྲས་དགྲ་ལྷ་རྩེ་རྒྱལ་གཞོན་སྐབས་ཀྱི་ཕྱག་ཤན་རྩེ་ལྷ་བཅུ་གསུམ་ཟེར་བ་དེ་རེད།ནང་གྲི་ངོས་གཅིག་ལ་རི་ཡི་རི་མོ་མི་འདྲ་བ་རྩེ་མོ་བཅུ་གསུམ་གྱི་རང་བྱོན་དང་ངོས་གཞན་མ་ལ་དུག་སྦྲུལ་གཉིས་གཤིབ་ཐུར་རྒྱུགས་ཀྱི་རི་མོ་ཡོད་པ་ཅན་ཞིག་ཡོད།མགོན་ཁང་ཆེན་མོའི་སྤྱན་གཟིགས་ཀྱི་གྲས་སུ།རི་པ་བག་ཡོད་གོང་མར་གཞི་བདག་མཐུ་ཆེན་ཞིག་གིས་ཕུལ་བར་གྲགས་པའི་ལྡོང་ཆོས་ལུ་བུ་ཡི་དར་འཕེན་གྱི་ཕྱག་ཤན་དམ་ཉམས་སྲོག་གཅོད་ཅེས་གྲགས་པ་ཞིག་དང་།དེ་བཞིན་རྒྱལ་དབང་ཐེག་མཆོག་རྡོ་རྗེར་རྨ་རྒྱལ་སྤོམ་ར་ནས་ཕུལ་བའི་འདན་མའི་ཕྱག་ཤན་འཇང་པ་ཡུ་དམར་དང་།ཡང་རྒྱལ་དབང་ཐེག་མཆོག་རྡོ་རྗེར་དཔའ་མོ་ཨ་སྟག་ཀླུ་མོ་ནས་དངོས་སུ་ཕུལ་བའི་དཔའ་མོའི་ཕྱག་ཤན་གསེར་ཐིག་བདུན་པ།དཔའ་ལ་མི་སྤྱང་དཀར་པོའི་ཕྱག་ཤན་མཚོན་ལེབ་ཆེན་བདུད་ཀྱི་བཤས་གྲི་བཅས་ཡོད།སྤྱིར་སྐྱབས་མགོན་ཡིད་བཞིན་ནོར་བུ་ཕྱོགས་ཕེབས་སྐབས།རག་དུང་འབུད་མཁན་གཉིས་ནས་བཤན་པའི་དུག་རལ་དང་།འབྲུ་སྒ་བདེའི་ཕྱག་ཤན་སེར་རལ་རེག་གཅོད་གཉིས་འཁུར་དགོས་ཀྱི་ཡོད་འདུག་ཅིང་།རྒྱལ་མཆོག་སྐུ་གོང་མ་ཕྱི་ལོ༡༩༤༧ལོར་བལ་ཡུལ་གནས་གཟིགས་ཕེབས་ལམ་བལ་ཡུལ་སྦོག་རར་དེ་སྐབས་རག་དུང་བ་འཇམ་དབྱངས་ནོར་འཕེལ་ཟེར་བ་ནས་དུག་རལ་འབར་བ་བོར་བརླག་གིས།རྗེས་སོར་གདན་སར་འབྱོར་སྐབས་ཉེས་ཆད་ལོ་མང་ཁོ་པ་ནས་ཇ་འདྲེན་བྱས་པའི་ལོ་རྒྱུས་འདུག་པ་རྒན་རབས་ངག་རྒྱུན་ལྟར་དང་།